ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 26 mai 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 227/2022.

Sunt prezenţi domnul Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan – Vicol Maria Daniela, Melen Daniel, Erhan Andrei, Latiș Mihai, Latiș Mihaela și Stamatin Bogdan.

Şedinţa este deschisă de domnul consilier local Varvaroi Vasile - Lucian, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 15 consilieri locali; lipsesc motivat domnii consilieri locali: Giosan Cosmin, Macovei Virgil, Iftime Costel și Sologiuc Teodor, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului viceprimar pentru a prezenta proiectul ordinii de zi:

Dl. viceprimar prezintă ordinea de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 19.05.2022.

2.Proiect de hotărâre numărul 46/10.05.2022 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc.

Inițiator: Primarul municipiului.

Aviz comisii: Comisia învățământ.

Raport de specialitate: Compartiment resurse umane și Compartiment juridic.

3.Proiect de hotărâre numărul 47/10.05.2022 privind aprobarea contului de execuție al bugetului general al municipiului Câmpulung Moldovenesc pe trimestrul I 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

4.Proiect de hotărâre numărul 48/10.05.2022 privind aprobarea vânzării directe a suprafeței de 26 mp teren situat în strada Pictor Octav Băncilă nr. 16, proprietatea privată a municipiului Câmpulung Moldovenesc, cu respectarea dreptului de preempțiune pentru d-na Necolaiciuc Sînziana-Rarița, în calitate de proprietară a construcției existente pe acest teren.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 49/10.05.2022 privind aprobarea vânzării directe a suprafeței de 50 mp teren situat în strada Căprioarei f.n., proprietatea privată a municipiului Câmpulung Moldovenesc, cu respectarea dreptului de preempțiune pentru d-na Stamatin Aneta-Stela, în calitate de proprietară a construcției.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 50/10.05.2022 privind aprobarea vânzării directe a suprafeței de 41 mp teren situat în strada Pârâul Corlățeni f.n., proprietatea privată a municipiului Câmpulung Moldovenesc, cu respectarea dreptului de preempțiune pentru dl. Ianoș Iulian-Ioan, în calitate de proprietar a construcției existente pe acest teren

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

7.Proiect de hotărâre numărul 51/10.05.2022 privind aprobarea vânzării directe a suprafeței de 489 mp teren situat în strada Plopilor f.n., proprietatea privată a municipiului Câmpulung Moldovenesc, cu respectarea dreptului de preempțiune pentru Costin Dragomir, Costin Silviu și Costin Ana-Maria, în calitate de proprietari ai construcțiilor.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 52/10.05.2022 privind aprobarea devizului general al obiectivului de investiții ,,Modernizare și extindere clădire sediul Primăriei și Consiliului Local”.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

9.Proiect de hotărâre numărul 53/10.05.2022 privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2021.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Compartiment resurse umane și Compartiment juridic.

10.Proiect de hotărâre numărul 54/10.05.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică și Compartiment juridic.

11.Proiect de hotărâre numărul 56/17.05.2022 privind aprobarea organigramei şi a statului de funcţii ale aparatului de specialitate al primarului municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția economică, Compartiment juridic și Compartiment resurse umane.

12.Situație lunară privind activitățile realizate de persoanele beneficiare de ajutor social, conform planului de acțiuni în luna aprilie 2022, înregistrată la nr. 14469 din 03.05.2022.

13.Adresa Instituției Prefectului - Județul Suceava nr. 9487/10/2 , înregistrată la nr. 16171 din 17.05.2022.

14.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul viceprimar solicită suplimentarea ordinii de zi cu două proiecte de hotărâre care au caracter de urgență:

1.Proiect de hotărâre numărul 60/25.05.20222 privind aprobarea influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

2.Proiect de hotărâre numărul 61/26.05.20222 pentru modificarea Hotărârii Consiliului Local al municipiului Câmpulung Moldovenesc nr. 170 din 20 decembrie 2021 privind aprobarea proiectului ,,Creșterea capacității spitalului municipal Câmpulung Moldovenesc de gestionare a crizei sanitare”,a documentațiilor și a indicatorilor tehnico-economici pentru obiectivele acestuia, în vederea finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19; Obiectivul Specific 9.1 Creșterea capacității de gestionare a crizei sanitare COVID-19, Cod apel: POIM/935/9/1/ Creșterea siguranței pacienților în structuri spitalicești publice care utilizează fluide medicale.

Inițiator: viceprimarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

Dna. secretar – confirm legalitatea și urgența suplimentării ordinii de zi.

Se supune la vot suplimentarea ordinii de zi. Se votează cu 15 voturi ,,pentru”.

Se supune la vot ordinea de zi pe ansamblu. Se votează cu 15 voturi ,,pentru”.

Dna. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Nu sunt.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 19.05.2022).**

Nu sunt obiecţii.

Se supune la vot. Se votează cu 15 voturi „pentru”.

**Se trece la punctul 2 de pe ordinea de zi (Proiect de hotărâre numărul 46/10.05.2022 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartiment juridic.

Comisia nr. 3 avizează favorabil proiectul de hotărâre.

Discuții:

Dl. consilier local Paziuc – la ora actuală procentul pentru salarii este de 83,43% din totalul veniturilor, este un pic cam mult. Dacă se depășește 85% intrăm într-o zonă în care va fi un dezechilibru al investițiilor. Vom cheltui mai mulți bani pentru salarii și vom avea mai puțini bani pentru investiții. Contractul cu Casa de Asigurări este unul scăzut, din cauză că s-a pierdut la nr. de cazuri contractate, de la 497 la 470. Trebuie să fim atenți la aceste modificări a organigramei și la nr. de angajări din perioada următoare. Cei care fac management spitalicesc cunosc aceste date. La acest procent nu se află noii angajați care se află pe noua organigramă.

Dl. președinte de ședință – consider și eu un pic cam defazată justificarea acestor angajări. Așteptăm rezultatele financiare și sperăm că vor putea acoperi din propriile încasări toate obligațiile financiare față de angajați.

Dl. consilier local Boicu Alin – are dreptate dl. Paziuc. Eu sper că dl. manager al Spitalului și-a făcut un plan privind bugetul și cheltuielile. Modificarea organigramei este destul de consistentă, se propune înființarea a 7 posturi noi și transformarea unor posturi de asistent medical care vor produce niște cheltuieli suplimentare pentru bugetul spitalului. Acum 2 săptămâni am participat la ședința privind Strategia de Dezvoltare la care a participat și dl. manager Cosinschi care a spus că pentru a avea servicii medicale de calitate trebuie să ai unde să le faci, cu cine să le faci și cu ce să le faci. Pentru a avea cu cine trebuie să ai personal medical de calitate. Sunt 7 posturi noi care au o remunerație bună și sunt convins că sunt multe persoane interesate și indicat ar fi să alegem pe cei mai bine pregătiți, pentru a avea un act medical de calitate. Sunt sigur că dl. manager va face toate eforturile pentru a asigura un proces de selecție cât mai corect.

Dna. consilier local Flutur – când vorbim de calitatea actului medical și educațional, ne oprim în zona cifrelor. După părerea mea calitatea actului medical ține de persoanele de acolo, cu cât avem personal mai mult și mai bine pregătit cu atât calitatea actului medical crește. Sunt de acord cu relatările d-lui Paziuc, poate trebuia să fim informați înainte de ședință de acel procent. Când am aprobat acele stimulente nu am știut de acest procent.

Dl. consilier local Paziuc – modificarea organigramei constă doar în angajarea altor persoane, puteau fi relocate asistente medicale de la alte secții unde nu sunt toate paturile ocupate. Trebuie de verificat dacă gradul de sarcini este foarte ridicat.

Dl. consilier local Munteanu – trebuie luat în calcul că angajarea este o investiție care poate aduce venituri suplimentare. Cu medici buni, personal angajat de calitate și pacienți mai mulți este posibil ca procentul să nu crească peste 85%.

Dl. consilier local Paziuc – contractul cu Casa se face în funcție de compartimente și aparatura pe care o ai.

Dl. președinte de ședință – nu putem discuta situația unui spital fără să ținem cont și de cifre, activitatea trebuie să fie sustenabilă.

Dl. consilier local Moroșan – avem un manager la spital care cu siguranță se luptă pentru a oferi servicii de calitate. Așteptăm cu interes acel bilanț. Este bine de reținut acest procent pentru atunci când vor fi solicitări pentru stimulente.

Se supune la vot proiectul de hotărâre. Se votează cu 15 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 47/10.05.2022 privind aprobarea contului de execuție al bugetului general al municipiului Câmpulung Moldovenesc pe trimestrul I 2022).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții:

Dl. președinte de ședință – în ultimii 2 ani încasările s-au dublat, este un lucru bun pentru municipiu. Spre deosebire de spitalul municipal nu a fost excedent.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 48/10.05.2022 privind aprobarea vânzării directe a suprafeței de 26 mp teren situat în strada Pictor Octav Băncilă nr. 16, proprietatea privată a municipiului Câmpulung Moldovenesc, cu respectarea dreptului de preempțiune pentru d-na Necolaiciuc Sînziana-Rarița, în calitate de proprietară a construcției existente pe acest teren).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul trebuie să fie secret. La proiectele de hotărâre cu vânzare va fi nevoie de o majoritate calificată de 2/3.

Se supune la vot secret proiectul de hotărâre.

Dl. președinte de ședință – în urma numărării voturilor avem 15 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 49/10.05.2022 privind aprobarea vânzării directe a suprafeței de 50 mp teren situat în strada Căprioarei f.n., proprietatea privată a municipiului Câmpulung Moldovenesc, cu respectarea dreptului de preempțiune pentru d-na Stamatin Aneta-Stela, în calitate de proprietară a construcției).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul trebuie să fie secret.

Se supune la vot secret proiectul de hotărâre.

Dl. președinte de ședință – în urma numărării voturilor avem 15 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 50/10.05.2022 privind aprobarea vânzării directe a suprafeței de 41 mp teren situat în strada Pârâul Corlățeni f.n., proprietatea privată a municipiului Câmpulung Moldovenesc, cu respectarea dreptului de preempțiune pentru dl. Ianoș Iulian-Ioan, în calitate de proprietar a construcției existente pe acest teren).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul trebuie să fie secret.

Se supune la vot secret proiectul de hotărâre.

Dl. președinte de ședință – în urma numărării voturilor avem 15 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 51/10.05.2022 privind aprobarea vânzării directe a suprafeței de 489 mp teren situat în strada Plopilor f.n., proprietatea privată a municipiului Câmpulung Moldovenesc, cu respectarea dreptului de preempțiune pentru Costin Dragomir, Costin Silviu și Costin Ana-Maria, în calitate de proprietari ai construcțiilor).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții:

Dl. președinte de ședință – fiind vorba de persoane, votul trebuie să fie secret.

Se supune la vot secret proiectul de hotărâre.

Dl. președinte de ședință – în urma numărării voturilor avem 15 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 52/10.05.2022 privind aprobarea devizului general al obiectivului de investiții ,,Modernizare și extindere clădire sediul Primăriei și Consiliului Local”).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții:

Dl. consilier local Boicu Alin – este nevoie de această investiție pentru a înființa acel birou unic pentru cetățeni, deoarece în momentul de față solicitările care vin din partea cetățenilor nu sunt preluate tocmai într-un mod civilizat. Suntem foarte aglomerați la intrare.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 53/10.05.2022 privind aprobarea rezultatului final al evaluării managementului la Muzeul ,,Arta Lemnului” – Câmpulung Moldovenesc, pentru anul 2021).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisiile nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 54/10.05.2022 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2022).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. consilier local Boicu Alin – majoritatea solicitanților au primit sume mai mici față decât au solicitat. Consider suma prea mică pentru Festivalul Film Fest, poate la următoarea rectificare bugetară vom reuși să creștem această sumă.

Dl. viceprimar – fiind vorba de finanțări nerambursabile nu se poate rectifica.

Dl. președinte de ședință – este o oarecare discrepanță vis-a-vis de sume. Salut sumele acordate pentru sport, dar mi se par sumele pentru cultură și educație cam modice. Poate anul viitor vom reuși să alocăm mai multe resurse.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 56/17.05.2022 privind aprobarea organigramei şi a statului de funcţii ale aparatului de specialitate al primarului municipiului Câmpulung Moldovenesc).**

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Compartimentului resurse umane.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

Se ia o pauză pentru avizarea proiectelor suplimentare.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 60/25.05.2022 privind aprobarea influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Discuții:

Dl. președinte de ședință – solicită datalierea proiectului.

Dna. Florescu – detaliază pe scurt proiectul de hotărâre.

Dna. consilier local Alvirescu – este vorba de un televizor pentru sala de festivități și a trebuit modificată lista de investiții.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

2.Proiect de hotărâre numărul 61/26.05.2022 pentru modificarea Hotărârii Consiliului Local al municipiului Câmpulung Moldovenesc nr. 170 din 20 decembrie 2021 privind aprobarea proiectului ,,Creșterea capacității spitalului municipal Câmpulung Moldovenesc de gestionare a crizei sanitare”,a documentațiilor și a indicatorilor tehnico-economici pentru obiectivele acestuia, în vederea finanțării în cadrul POIM, Axa Prioritară 9 Protejarea sănătății populației în contextul pandemiei cauzate de COVID-19; Obiectivul Specific 9.1 Creșterea capacității de gestionare a crizei sanitare COVID-19, Cod apel: POIM/935/9/1/ Creșterea siguranței pacienților în structuri spitalicești publice care utilizează fluide medicale.

Se dă cuvântul domnului viceprimar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Discuții:

Dl. președinte de ședință – solicită datalierea proiectului.

Dna. Istrate – detaliază pe scurt proiectul de hotărâre.

Se supune la vot proiectul de hotărâre. Se votează cu 15 voturi ,,pentru”.

Hotărârea a fost adoptată.

**Se trece la punctul 12 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna aprilie 2022, înregistrată la nr. 14469 din 03.05.2022).**

Nu sunt discuții.

**Se trece la punctul 13 de pe ordinea de zi (Adresa Instituției Prefectului - Județul Suceava nr. 9487/10/2 , înregistrată la nr. 16171 din 17.05.2022).**

Discuții:

Dl. președinte de ședință – este vorba de rapoartele de activitate, au fost probleme?

Dna. secretar general – rapoartele au fost depuse în termen și sunt postate pe site-ul primăriei. Am îndeplinit condiția de a fi aduse la cunoștință publică.

**Se trece la punctul 14 de pe ordinea de zi (Diverse).**

Discuții:

Dna. secretar general – reamintește că termenul de depunere a declarațiilor de avere este 15 iunie. Ca o noutate ele vor fi completate doar în platforma pusă la dispoziție de ANI. Adresele de e-mail pe care le-ați comunicat le-am înrolat și bănuiesc că ați primit un link. Noi suntem în procedură de obținere a semnăturii electronice și vă rog să-mi comunicați în următoarele zile pe adresa de e-mail cine are semnătură electronică. Cine are nevoie de sprijin pentru completarea declarațiilor să vină să spună pentru a putea face programare la compartimentul resurse umane, pentru a le depune în termen.

Dl. președinte de ședință – discuții din rândul consilierilor.

Dl. consilier local Robciuc - să se curățe rigolele de pe str. Plopilor, Căprioarei și Liceului. Sunt niște copaci pe str. Plopilor care sunt înclinați spre case și ar trebui toaletați.

Dl. viceprimar – deocamdată nu mai avem fonduri pentru toaletare, o să suplimentăm.

Dl. președinte de ședință – trebuie destul de repede, am avut un incident săptămâna trecută în fața Spitalului de Psihiatrie.

Dl. consilier local Boicu Bogdan – înainte de ședința de Consiliu am participat la ședința Consiliului de Administrație de la Dragoș Vodă și mi s-a comunicat că este o problemă cu investiția de acolo și la relația cu constructorul. Trebuie să facem ceva pentru a intra într-un ritm normal a investiției. Zilnic sunt doar 2-3 oameni care lucrează acolo, în ritmul acesta expiră termenul de finalizare și tot nu se termină investiția. Cei de la Dragoș Vodă întrebau dacă nu există niște pârghii legale pentru a putea ajunge la un ritm normal a lucrărilor.

Dl. președinte de ședință – există un diriginte de șantier care contrasemnează lucrările, eu cred că ar trebui solicitat să vină la niște discuții pentru a vedea exact care este situația. Este o investiție importantă și din păcate vedem că lucrurile nu decurg așa cum ar trebui. Care este termenul de finalizare?

Dna. director Istrate – sfârșitul anului 2023.

Dl. președinte de ședință – care este stadiul actual al lucrărilor?

Dl. consilier local Boicu Bogdan – este aproape de început.

Dl. președinte de ședință – lucrurile nu pot fi lăsate așa. Ar trebui să-l convocăm pentru următoarea ședință de Consiliu pe dirigintele de șantier să ne spună exact care este situația exactă a lucrărilor. Ar fi util un punct de vedere al Colegiului Dragoș Vodă pentru a putea găsi pârghii legale de a urgenta această investiție.

Dl. consilier local Boicu Bogdan – dirigintele să ne prezinte o situație a lucrărilor.

Dl. consilier local Erhan – pe str. Bogdan Vodă și Al. Bogza sunt căzute pe carosabil niște fire.

Dl. viceprimar – cunoaștem problema, este în curs de rezolvare.

Dl. consilier local Cîrmaci – la intersecția centrală de la semafor se parchează pe oprirea interzisă și se blochează traficul. Propun să se monteze o cameră de supraveghere ca cei de la Poliția Locală să poată lua măsuri.

Dl. viceprimar – atât eu cât și dl. primar vedem intersecția din birou și când observăm că mașinile sunt parcate neregulamentar sunăm poliția locală și îi trimitem pentru a lua măsuri. Poliția locală dă amenzi zilnic acolo.

Dl. consilier local Cîrmaci – ar trebui niște pietriș și de curătaț șanțurile pe str. Cucului.

Dl. viceprimar – o să luăm în calcul.

Dl. consilier local Maftean – ar fi necesar o cameră de supraveghere între Muzeu și Liceul Tehnologic.

Dl. viceprimar – avem 17 camere în curs de achiziționare și una va fi montată pe str. Calea Transilvaniei.

Dl. președinte de ședință - sperăm că vom obține finanțare pe proiectele pe care tocmai le-am aprobat în ședința extraordinară. Cu siguranță numărul camerelor în municipiu va crește.

Dl. consilier local Boicu Alin – ar trebui un spațiu de joacă și pentru copiii din zona Câmpulung Est. Există un spațiu al primăriei lângă blocurile CFR. Este un spațiu în zona Balta Trestiei dar este vechi de 11 ani și este cam degradat.

Dl. consilier local Paziuc – seara platoul central al orașului se transformă în teren de fotbal. Aseară erau copii de 14-15 ani care dădeau cu mingea în bănci și terase. Poliția Locală să se implice mai mult.

Dl. consilier local Maftean – legat de relocarea oborului, s-a găsit spațiu?

Dl. viceprimar – suntem în discuție, avem 2 variante. Davă aveți propuneri vă rugăm să ni le comunicați.

Dl. președinte de ședință – care este stadiul licitației pentru modernizarea rețelei de apă și canal?

Dl. viceprimar – astăzi am discutat cu dl. director de la ACET și încă nu este introdusă licitația în SEAP.

Dl. președinte de ședință - dl. director de la ACET vorbea cu patos de solidaritatea care trebuie să existe între participanții acestei societăți. Locuitorii municipiului practic subvenționează alte localități prin prisma apei și a canalului și din păcate nu se întrevede în următoarea perioadă o rezolvare a problemei ,,apă și canal”. Suntem municipiu de rang 2 cu cea mai mică acoperire de apă și canal. Ar trebui transmisă o adresă celor de la ACET pentru rezolvarea acestei probleme, din câte observ municipiul nostru nu se află pe harta de priorități a investiției. Poate ar trebui să ne retragem așa cum au procedat și cei de la Milișăuți.

Dl. președinte – dă cuvântul invitaților din sală. Timpul de intervenție este de 3 minute, aveți posibilitatea de a prezenta problema Consiliului Local. Nu este o dezbatere acum, noi vom luat act și veți primi răspuns în termenul legal.

Dna. Codreanu Valeria – am o cerere depusă pe data de 10 mai prin care solicit cumpărarea unei suprafețe de teren din fața gardului care îmi este necesar pentru constuirea unui garaj. Pe acel teren parchează abuziv un vecin cu tirurile și face gălăgie noaptea.

Dl. președinte de ședință – în 30 de zile veți primi răspuns, nimeni nu i-a astăzi o decizie. Legat de situația deranjului produs de tiruri, poliția locală va constata dacă acel vecin parchează legal sau ilegal acele vehicule.

Dl. Bran Dumitru –am un teren din 1985 pe care am contract de închiriere și am înțeles că pe data de 19 mai seara a fost o ședință extraordinară prin care s-a hotărât să se construiască un bloc pentru profesori și doctori. Am umblat și în instanță și nu s-a făcut dreptate, deoarece primăria tot îmi pune fel și fel de piedici. Am un plan făcut în baza lg. 231 și lg. 87 prin care solicit atribuirea în proprietea mea a acelui teren, deoarece Guvernul îndreptățește persoana care a cumpărat locuința în baza lg. 112. Doresc să luați în considerare că suntem cetățeni ai câmpulungului și dvs. ați depus în jurământ că nu încălcați Constituția și faceți dreptate cetățenilor. Am cumpărat un teren de la Cip Savin și din anul 2017 mă confrunt cu o situație foarte grea, am depus toată documentația și nici în ziua de astăzi nu am primit autorizația de construire.

Dl. președinte de ședință – cererea o lăsați jos la registratură, nu se depune aici. Trebuie să înțelegeți că în momentul când există o hotărâre judecătorească, Consiliul Local nu se poate împotrivi. Înțeleg că faceți aceste demersuri de o perioadă lungă. Veți depune cererea la registratură și în termenul legal veți primi răspuns. Ședința din data de 19 mai s-a făcut pentru că era un termen de depunere a acelui proiect prin PNRR, pentru a putea obține investiții benefice pentru municipiu. Blocurile nu se construiesc doar pentru medici și profesori, ci și pentru tineri.

Dl. Bran Dumitru – ați spus că se fac blocuri pentru tineri, este foarte bine. Am și eu 7 copii și am făcut cerere pentru o suprafață de teren să construiesc o locuință și nu mi s-a dat nimic. Stau cu materialele în grădină și se degradează. Vreau să întrebați pe dna. director Istrate de ce nu ne-a dat autorizația.

Dl. președinte de ședință – este un circuit al documentelor, în momentul când faceți o solicitare o adresați unei instituții, nu unei persoane. Cu siguranță există o persoană desemnată în primărie care semnează pe acel document, dar o face cu siguranță doar în baza legii. Confundați Consiliul Local și primarul cu o altă instituție.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1325.

|  |  |  |
| --- | --- | --- |
| **PREŞEDINTE DE ŞEDINŢĂ,**  **Varvaroi Vasile Lucian** |  | **SECRETAR GENERAL,**  **Erhan Rodica**    **Întocmit,**  Ropcean Luminița Georgeta |